ક્યારેય વિચાર્યું છે કે, જે વસ્તુઓને આપણે ઘણી વખત ઉપયોગ કર્યા પછી એમ જ ફેંકી દઈએ છીએ તે કદાચ બીજા કોઈને કામમાં આવી જાય. અથવા તો એવું પણ બને કે તમારા ઘરના ખૂણામાં પડી રહેલી નકામી વસ્તુ બીજા માટે મહત્વની હોય. ખાસ વાત એ છે કે, તમે તમારા એ માલ-સામાનને કોઈ બીજી વ્યક્તિને આપો અને તે તમને બદલામાં બીજી કોઈ વસ્તુ આપે જે તમારા માટે કામની હોય તો કેવી મજા પડે. આવા સંજોગોમાં બંનેની જરૂરિયાત પૂરી થશે સાથે આ પ્રક્રિયામાં પૈસાની કોઈ લેવડદેવડ પણ નહીં થાય. ‘પ્લેનેટ ફોર ગ્રોથ’ એવું જ એક પ્લેટફોર્મ છે જેને વરુણ ચંદોલાએ શરૂ કર્યું છે.